Päätös, tehty 11 päivänä maaliskuuta 1965, erityisessä ministerineuvostossa kokoontuneiden jäsenvaltioiden hallitusten edustajien toimesta hiilikaivosteollisuuden pysyvän turvallisuusneuvottelukunnan toimialasta ja työjärjestyksestä 9 päivänä heinäkuuta 1957 tehdyn päätöksen muuttamisesta



Virallinen lehti nro 046 , 22/03/1965 s. 0698 - 0699

Suomenk. erityispainos Alue 5 Nide 1 s. 0031

Ruotsink. erityispainos Alue 5 Nide 1 s. 0031

Tanskank. erityispainos: Sarja I Alue 1965-1966 s. 0036

Englannink. erityispainos: Sarja I Alue 1965-1966 s. 0041

Kreikank. erityispainos: Luku 05 Nide 1 s. 0020

Espanjank. erityispainos: Luku 05 Nide 1 s. 0041

Portugalink. erityispainos: Luku 05 Nide 1 s. 0041



PÄÄTÖS, tehty 11 päivänä maaliskuuta 1965, erityisessä ministerineuvostossa kokoontuneiden jäsenvaltioiden hallitusten edustajien toimesta hiilikaivosteollisuuden pysyvän turvallisuusneuvottelukunnan toimialasta ja työjärjestyksestä 9 päivänä heinäkuuta 1957 tehdyn päätöksen muuttamisesta ERITYISESSÄ MINISTERINEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka ottavat huomioon hiilikaivosteollisuuden pysyvän turvallisuusneuvottelukunnan toimialasta ja työjärjestyksestä 9 päivänä heinäkuuta 1957 tehdyn päätöksen, ottavat huomioon korkean viranomaisen 7 päivänä tammikuuta 1964 tekemän ehdotuksen, sekä katsovat, että tämä päätös ei rajoita Euroopan talousyhteisön perustamissopimuksen 118 artiklan määräysten soveltamista, OVAT PÄÄTTÄNEET SEURAAVAA: 1 artikla Korvataan 9 päivänä heinäkuuta 1957 päätetty hiilikaivosteollisuuden pysyvän turvallisuusneuvottelukunnan toimiala tähän päätökseen liitetyillä määräyksillä. 2 artikla Korvataan hiilikaivosteollisuuden pysyvän turvallisuusneuvottelukunnan 9 päivänä heinäkuuta 1957 tehtyyn päätökseen liitetyn työjärjestyksen 17 artiklan säännökset seuraavasti: "Kun pysyvä neuvottelukunta tai rajoitettu komitea pitää suotavana kerätä sen toimivaltaan kuuluvia eri aloja koskevia tietoja, se toimittaa tällaiset pyynnöt jäsenvaltioiden hallituksille." Tämä päätös on tehty neuvoston sadannessa istunnossa 11 päivänä maaliskuuta 1965. Neuvoston puolesta Puheenjohtaja M. MAURICE-BOKANOWSKI LIITE Hiilikaivosteollisuuden pysyvän turvallisuus- ja terveellisyysneuvottelukunnan toimiala 1. Pysyvä neuvottelukunta seuraa turvallisuuden ja terveyttä uhkaavien työympäristöriskien ennalta ehkäisyn kehitystä hiilikaivoksissa, mukaan luettuna viranomaisten tätä varten antamien asetusten kehitystä, sekä kerää tarvittavat tiedot näiden alojen edistymisestä ja käytännön tuloksista. Tarvittavien tietojen saamiseksi pysyvä neuvottelukunta kääntyy asianomaisten hallitusten puoleen. Pysyvä neuvottelukunta käyttää käytettävissään olevia tietoja ja antaa hallituksille ehdotuksia turvallisuuden ja terveellisyyden parantamiseksi hiilikaivoksissa. 2. Pysyvä neuvottelukunta auttaa korkeaa viranomaista etsimään vertailukelpoisten tilastojen laatimismenetelmän hiilikaivostyöskentelystä aiheutuvien tapaturmien ja terveyshaittojen alalla. 3. Pysyvä neuvottelukunta valvoo keräämiensä aiheellisten tietojen nopeaa toimittamista niille, joiden etua asia koskee (erityisesti toimivaltaisille viranomaisille, työnantaja- ja työntekijäjärjestöille). 4. Jatkuvalla yhteydellä hallituksiin pysyvä neuvottelukunta hankkii tietoa toteutettavista toimenpiteistä hiilikaivosten turvallisuutta käsittelevässä konferenssissa tehtyjen samoin kuin sen itsensä tekemien ehdotusten eteenpäin viemiseksi. 5. Pysyvä neuvottelukunta ehdottaa tehtäväksi tutkimuksia, joita se pitää kaikkein aiheellisimpina turvallisuuden ja terveellisyyden parantamiseksi hiilikaivoksissa, ja täsmentää, millä keinoin ne onnistuvat parhaiten. 6. Pysyvä neuvottelukunta helpottaa tietojen ja kokemusten vaihtoa työn turvallisuudesta ja terveellisyyden ylläpitämisestä vastaavien henkilöiden välillä ja ehdottaa aiheellisia toimenpiteitä tätä varten (esimerkiksi opintomatkojen järjestäminen, tietopalvelujen perustaminen). 7. Pysyvä neuvottelukunta ehdottaa sopivia toimenpiteitä tarvittavien yhteyksien toteuttamiseksi yhteisön maiden pelastuspalvelujen välillä. 8. Pysyvä neuvottelukunta toimittaa joka vuosi neuvostossa kokoontuneille hallituksille ja korkealle viranomaiselle kertomuksen toiminnastaan ja turvallisuuden ja terveellisyyden kehityksestä eri jäsenvaltioiden kaivoksissa. Tässä yhteydessä se tutkii erityisesti näillä aloilla laadittuja tilastoja.